A prágai éjszakai életre mindössze 3,5 pontot adtam az ötből, mivel hétköznap a cseh főváros szinte teljesen kihal. Ennek ellenére sok hétvégén még az 5 pontot is keveslem. Olyan Európa-szerte kiemelkedő szórakozóhelyeket találni Prágában, mint a Chapeau Rouge, Duplex, Ace Club, Epic Club, Le Valmont Club & Lounge, DÉJÁVU Music Club Prague, Cross Club és a MoonClub. Mielőtt még belevetnétek magatokat a cseh éjszakai életbe, előtte gurítsatok le pár sört valamelyik helyi kocsmában. Az én személyes kedvenceim a Lokál, Kolkovna, Beer Point és a Gastro Bar 1401 Praha. Biztosíthatlak, hogy olcsóbbra jön ki az alkohol, mint az éjszakai clubokban.